Stadion "Blatuša"

Stadion Blatuša je bio stadion na kojem je, od početka 50-ih, pa do 1972, svoje prvenstvene utakmice igrao NK Čelik Zenica. Stadion se nalazio u zeničkom istoimenom naselju, okružen željezničkom prugom, s jedne strane i starim željezarskim kasinama sa druge strane.

 Historija 
Na stadionu Blatuša odigrale su se mnoge značajne utakmice za NK Čelik Zenica, a vrhunac se desio 1966, kada je zenički klub, po prvi put, ušao u Prvu saveznu ligu bivše Jugoslavije. Ovaj stadion je veoma brzo postao jedan od simbola grada Zenice. Krajem 60tih i početkom 70-ih, stadion Blatuša je postao premali da primi sve navijače zeničkog kluba. Tada su opštinske vlasti donijele odluku o gradnji novog modernog stadiona - Bilino polje.

Stadion u Blatuši je srušen i danas se na njegovom mjestu nalaze stambene zgrade.

 Karakteristike 

Stadion je posjedovao šljakastu atletsku stazu, koja je dijelila teren od drvenih tribina, koje su imale kapacitet oko 10.000 gledalaca.

Kategorija:Nogometni stadioni u Bosni i Hercegovini